Of vandræðilegur til að leita mér hjálpar Ég veit ekki alveg hvert ég á að snúa mér í þessu máli – ákvað að senda á doktor.is til að fá smá ráðleggingar . Málið er að ég held að ég sé með gyllinæð – eða a.m.k. eitthvað sem líkist því eða tengist . Ég er EKKI sjá neitt blóð í saur eða þegar ég skeini mér heldur lísir þetta sér í miklum kláða – ég hef fengið EXEM áðaur sem krakki og kláðinn minnir frekar á einsog ég sé með EXEM nálægt endaþarmi . Ég hef verið að bera á mig Aloe Vera krem sem hjálpar mikið við kláðan . Ég finn mest fyrir þessu á næturnar . Einsog ég sagði þá er ekki blóð í saurnum – EN ég hef tekið eftir því að ég fæ blóð á pappírinn ef ég er búinn að skeina mér mikið , þá er einsog að það opnast eitthvað . Ég er búinn að googla þetta og eina sem mig finnst passa er eitthvað sem kallast Anal Fissure – einsog það séu rispur við endaþarm . Eruði með einhver ráð sem ég get gert til að laga þetta ? þetta hefur verið í gangi í þónokkuð langan tíma núna . Sæl / l og takk fyrir fyrirspurnina Gyllinæð er ein ástæða fyrir kláða í endaþarmi – en þá eru það bláæðar í endaþarmi sem bólgna upp og getur það valdið kláða og brunatilfinningu . Góð ráð við gyllinæð er að drekka vel af vatni á hverjum degi , og borða trefjaríkan mat ( gróft brauð , hafragraut , hnetur , fræ ) , þvo vel eftir hægðalosun og jafnvel fara í sturtu og skola vel svæðið en ekki nota mikið af sápu því það þurrkar upp húðina og veldur kláða . Hægt er að fara í apótek og kaupa stíla + krem við gyllinæð en þú gætir fengið líka símatíma hjá lækni og rætt við hann í gegnum síma ef þér finnst of vandræðalegt að hitta lækni . Gætir byrjað á því . Ef þú heldur að þetta sé „ Anal Fissure “ – sem er þá bara litlar sprungur í endaþarmi þá líklegast hefur það komið vegna þess að þú hafir verið með harðlífi , langvinnan niðurgang , sáraristilbólgu ( IBD ) eða Crohn‘s . Þú gætir prufað að setja AD-krem , það mýkir húðina og græðir . Byrjar á að setja krem kvölds og morgna á hreint svæðið . Þetta gæti einnig verið af því þú hefur ekki hreinsað nógu vel eftir hægðalosun – ágætt að þvo vel eftir hægðalosun en ekki þurrka of mikið það getur valdið kláða líka . Sveppasýking gæti líka valdið kláða í endaþarmi . En það er algengara í börnum en fullorðnum . HPV veiran gæti valdið kláða ef þú ert með hana – þá eru það vörtur sem geta verið í kringum kynfæri og dreift sér i kringum endaþarm líka . Njálgur getur líka valdið kláða í endaþarmi – þá er kláðinn oftast á kvöldinn þegar líkaminn er kominn í ró . Þá fara ormarnir af stað og verpa eggjum utan um endaþarminn ( oft í rákirnar í endaþarminum ) . Njálgur smitast auðveldlega – oftast þar sem börn eru ( leikskólar , skólar , íþróttir ) með smituðum mat , rúmfötum , leikföngum , sandkössum ofl . Smitleiðin er þegar þú borðar eða andar að þér eggjum ormanna . Núna mæli ég með að ef engin af þessum ráðum virðast hjálpa þér að þú nælir þér í símatíma hjá lækni og ræðir um þetta við hann . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500